
QUADAM,  pro  more  folito,  de  re  me¬ 
dica  fcriptiirum,  temeritatis  forfaix 
jure  aliquis  me  incufabit,  quod,  adhuc  ia 
medicina  tiro,  pro  themate  morbum  mihi 
propofuerim,  qui  diu  etiam  in  arte  primo¬ 
ribus  fele  truculentus  oppofuit,  et  huc  ufque 
inviftus  fere  per  gentes  graffatur  :  Quando 
autem  de  hydrocephalo  interno  mihi  in  a- 
nimum  venit  diflerere,  nullus  fperare  aufus 
fum,  de  re  tam  ardua  me  novi  quid  allatu¬ 
rum. 

mm,  fignorum  folummodo  minutias  illas 
animo  meo  inculcare  volui,  propter  quas, 
inter  omnes,  morbus  hicce  detedhi  difficilli¬ 
mus  evadit. 

Priufquam  vero  ad  morbi  phaenomena 
recenfenda  progredior,  dolere  liceat  hy- 
drocephali  hiftoriam,  e  proprio  experientiae 
penu,  me  parum  depromere  poffe  ;  quum 
tamen  a  fcriptoribus  praefidium  petenti,  quos 
experientia  in  ipfis  curationibus  docuerit, 
minime  inter  eos  de  morbi  natura  mihi 
convenire  videtur. 

His  itaque  dubiis  diftradto  in  animo  efi, 
ita  hydrocephalum  depingere,  ut  gravioris 
eujufquam  auctoritati  fidem  parum  dero¬ 
gare  videar;  Whyttium  taitien,prae  reliquis, 
plerumque  fecutus,  utpote  qui  primas,  nec 
immerito,  de  hac  re  laudes,  fibi  vindicat. 


DE  MORBI  HISTORIA. 

Apud  omnes  confiat,  femper  fere  impu~ 
beres  effe  qui  hydrocephalo,  interno  didto, 

cor- 


DE  HYDROCEPHALO  INTERNO.  7 


corripiuntur  ;  aetas  fortafle  quae  fecundum 
inter  nonumque  jacet  annum  maxiine  mor¬ 
bo  huic  obnoxia  effe  invenietur ;  quamvis 
interdum  adolefcentes  viribus  ejus  fuc cum¬ 
bant  ;  neque  defunt  exempla  eorum,  queis, 
diu  a&a  pubertate,  morbum  affuiffe  com¬ 
probatum  eft.  Fothergill  *  annos  quinque 
et  viginti,  f  Nuck  triginta  natum,  hydro- 
cephali  fymptomatis  correptum,  fuperftitem 
vidit ;  quadragenaria  quaedam  in  nofoco- 
mio  Edinenfi  nuperrime  fatis  conceffit,  cui, 
fedto  cadavere,  humoris  limpidi  copia  intra 
cerebri  ventriculos  detedta  fuit ;  rarius  ta¬ 
men  hujufmodi  inveniuntur  exempla. 

E  labe  quadam,  quam  vix  haereditariam 

% 

appellare  p  oluimus,  pendere  videtur  hy- 
drocephalus ;  plures,  fcilicet,  ex  iifdem  pa¬ 
rentibus  pueros  infeftat,  etiamfi  nulla  iftius 
mali  veftigia  inter  parentum  germanos  in¬ 
dagari  valeant.  Nullo  tamen  temperiei  pe¬ 
culiaris  figno,  nullo  corporis  vitio  evidente 
fenfibus  noftris,  labes  haecce  obvia  redditur  * 

quoniam 

#  Vide  London  Medical  Obfervations,  vol.  p*  52» 

t  Ibid. 


8  DE  HYDROCEPHALO  INTERNO. 


quoniam  frequentius  pueri  corripiuntur, 
quibus,  antequam  morbus  acceflerit,  corpus 
validum,  mens  vivida,  falus  denique  omni¬ 
no  firma  fuiffet. 

Tardis  nonnunquam  paffibus,  (ficut 
*  Whyttius  autumat),  fubrepere  videtur  hy- 
drocephalus.  Tefte  autem  Fothergill,  aliif- 
que  plurimis,  intra  dies  plerumque  viginti, 
vel  o£to  et  viginti,  curfum  abfolvit ;  vix  un¬ 
quam  in  diem  trigefimum  quintum  produ¬ 
citur  acutus  hicce  morbus,  de  quo  nunc 
agitur ;  faepius  breviori  temporis  fpatio  mi- 
fellum  e  vivis  eripere  folet,  quam  fupra  me¬ 
moratum  tempus  diutius  perflat. 

Inter  initia  hydrocephali  languet  aeger  ; 
naufea,  faepe  vomitu,  una  vel  altera  vice, 
quotidie  tentatur ;  capitis  dolor  regionem 
praecipue  fuperciliarem,  vel  verticem,  lan¬ 
cinat,  hoc  nonnunquam  cum  ventriculi  af¬ 
fectibus  alternante.  Aliquando  etiam  obfer- 
vatum  fuit,  hoc  multo  magis,  quam  illo  la¬ 
tere,  dolere  caput,  et  verfus  latus  dolens  ad¬ 
modum 


*  Vide  effay  on  dropfy  of  the  brairu 


i 

modum  inclinari  ;  dolor  etiam  plerumque 
cervicem  infeftat,  modo  artus,  modo  i  rite» 
ftina  torquet.  Quando  fic  fe  res  habeant, 
cephalalgia  interdum  levior  eft  ;  lumen  o- 
culi  quodammodo  refugiunt  5  plorat  et  vi¬ 
gilat  plerumque  mifer ;  fi  fomnus  adfit,  den¬ 
tibus  nonnunquam  frendet,  et  nafum  digi* 
tis  carpit ;  fubito  perterritus  e  fomno  exci¬ 
tatur  ;  alvus  feni}) er  fere  admodum  aftnn- 
gitur ;  aliquando  tamen  foecum  copia  co¬ 
lore  fubviridi  inferius  dejici  folet. 

Hucufque  de  morbi  fignis  inter  omnes 
convenit ;  de  arteriarum  autem  ftatu,  fcrip- 
torum  inter  fe  difcrepant  fententiae. 

Si  fides  Whyttio  habenda  eft,  ab  ipfo 
morbi  initio  pulfus  frequentior  eft  ;  et  gra- 
viffimae  equidem  medici  illius  debetur  auc¬ 
toritati,  ut  credamus  exempla  perplurima 
fefe  obtulifle,  ubi  in  hunc  modum  fe  res 
habuit ;  teftibus  vero  *  medicis  quibufdam 
recentioribus,  nonnunquam  pulfus,  per  pau¬ 
cos  faltem  morbi  incipientis  dies,  ne  minime 
quam  in  fanis  citatior  invenitur. 

B  Signis 

*  Fothergill  et  Watfon,  Lond.  Med.  Obfer,  vol.  4. 

Signis  fupra  memoratis  invalefcentibus, 
ftrabifmus  aliquantulus  accedit ;  pupilla  pau- 
luium  dilatatur ;  vomitio  increbrefcit  ;  ca¬ 
pitis  dolor  eo  ulque  intenditur,  ut  triftes 
aegri  ejulatus  altantium  animos  horrore 
percutiant ;  pyrexiae  nunc,  quaecunque  fint, 


fena  initant  ;  arteriae  celerius  moventur  ; 
litis  et  fpiritus  difficultas  urgent ;  calor  cor- , 
poris,  praecipue  circa  capitis  regionem,  au¬ 
getur;  febris  faepe  vefpere  gravefcit,  et  vul¬ 
tus  fubinde  rubedine  obduci  folet. 

Neque  mens,  corpore  gravibus  adeo  ma¬ 
lis  laceffito,  intafta  femper  manet;  nunc 
temporis  etenim  delirium,  et  interdum  fe¬ 
rox,  quod  phrenitide  laborantes  torquet, 
caeteris  aliquando  fignis  accedit,  praefertim 
fi  aeger  jam  adoleverit. 

Hac  itaque  malorum  ferie  infignis  pri¬ 
mum  curfus  fui  ftadium  percurrit  hydroce- 
phalus  ;  temporis  autem  limites,  qui  ad  hoc 
perficiendum  ei  concedantur,  admodum  in¬ 
certi  funt ;  diebus  vero  quatuordecim  cir¬ 
citer  in  hunc  modum  peradtis,  aliam  quo^ 
dammodo  prae  fe  fert  fpeciem  morbus ; 
/  :  arteriarum 


DE  HYDROCEPHALO  INTERNO.  1 1 

arteriarum  pullus  huc  ufque  citatiores,  jam 
tardiores  fiunt,  quam  qui  fanis  effe  folent,  vi¬ 
ribus  fuis  atque  intervallis  fimul  parum  ae¬ 
quales  ;  calor  interim  haud  imminutus  ma~ 
>  1  *  ^ 1  *  > 
net,  dolor  aliquantulum  mitefcere  videtur  ; 

et,  fopore  vigiliam  prioris  ftadii  excipiente, 
in  coma  tandem  incidit  aeger,  manibus  fuis 
capiti  faepe  admotis  ;  oculorum  affedus  in 
pejus  ruunt,  ftrabifmus  augetur,  pupillae 
magis  dilatantur,  et  caecus  denique  omnino 
fit  miferrimus  ;  quae  ori  ingeruntur  devo¬ 
rat,  neque  vomitu  ea  ficut  antea  rejicit;  al¬ 
vus  aftridta  manet  ;  nonnunquam  tamen, 
hic  temporis;  vermes  inferius  dejiciuntur. 

Cum  per  dies  quofdam,  numero  utpluri- 
inum  incertos,  fub  hac  forma  morbus  per- 
duraverit ;  paucos  ante  obitum  dies,  arteria¬ 
rum  pulfus  denuo  fiunt  aequales,  adeo  au¬ 
tem  debiles,  necnon  frequentes  evadunt, 

j’ 

iit  vix  tandem  numerare  queant  ;  fpiritus 
difficillime,  et,  ficut  in  apopledlicis,  cum  fter- 
tore  fertur ;  quae  in  oculis  alba  effe  debent, 
aliquando  fub  finem  morbi  rubefcunt ;  ne¬ 
que  rarius  accidit  hinc  pallere  vultum,  il¬ 
linc 

line  fimul  rubere  ;  toto  corpore,  praecipue 
in  artubus,  maculis  fefe  rubris  offendenti- 
bus  ;  aegre  demum  deglutitur  ;  faeces  et 
urina  ejiciuntur ;  et  dirae  tandem  membro¬ 
rum  diftentiones  miferum  e  vivis  eripiunt, 
Ncn  femper  tamen  hucufque  progreditur 
morbus,  aegro  nonnunquam  pereunte  pri- 
ufquam  coma  affuerit. 

IVlorbi  tandem  hiftoria  ad  finem  fere  per- 
dudla,  pauca  liceat  adhuc  fubj ungere,  de 
quibus  medici  me  certiorem  fecerunt,  quo¬ 
rum  in  arte  noftra  maxime  valeant  fenten- 
tiae ;  et  ex  his,  ni  fallor,  dilucide  patebit, 
quantum  difficile  fit  morbum  hunc  vere 
Proteiformem  ad  amuffim  verbis  exprimere* 

Medico  cuidam,  quo  non  peritior  alter, 
tales  vidiffe  nonnunquam  contigit  omnium 
lignorum  intermiffiones,  ut  corticem  Pe» 
ruvianum,  nec  fine  frudu,  interdum  pro¬ 
pinaret. 

Alter  etiam  fagaciflimus  nuperrime  ae¬ 
grum  vidit,  qui  intra  feptem  ab  initio  dies 
morbo  huic  fuccubuit ;  primo  quidem  ar¬ 
teriarum  pulfus  tardi  et  inaequales  fuere, 

dein 

dein  citatiores  evenerunt,  atque  iterum,  an¬ 
te  finem,  ut  in  initio,  tardi  et  inaequales 
fadi  fuere ;  lumen  oculi  nunquam  refuge^ 
rant ;  neque  pupillae  dilatatio,  nifi  poftre- 
mo  fere  morbi  die,  obtinuerat  ;  nunquam 
evomuerat  aeger,  neque  capitis  dolore  evi- 
dente  vexatus  fuerat. 

Plurima  forfan  generis  anomali  exempla 
proferri  poffent ;  haec  vero  fufficiant. 

Nunc  demum  pauca  de  morbi  fpecie  di¬ 
cenda  funt,  quem  (etfi  eodem  nomine  ap¬ 
pelletur)  phaenomena,  aegrotantium  ha¬ 
bitus,  cadaverum  fediones,  eunda  denique 
fuadent,  hydrocephalo  fupra  depido  admo¬ 
dum  effe  diffimilem. 

Morbus  ifte,  cujus  jam  tradita  fuit  hifto- 
ria,  jure  inter  acutos  enumerari  poteft  ;  ut- 
pote  qui  intra  dies,  ut  plurimum,  odo  et  vi- 
ginti  curfum  fuum  abfolvat,  et  cujus  initia 
omnibus  pyrexiae  indiciis  ftipantur.  Suadent 
autem  plurima,  in  medicorum  feriptis  inve¬ 
nienda,  morbo  vere  chronico,  ideoque  rec¬ 
te  inter  hydropes  alios  enumerando,  aquam 
intra  cerebri  ventriculos  '  ftagnantem  faepe 


ortum 

ortum  praebere  ;  quantum  illius  indoles  ab 
acuti  diftet,  ligna  paucis  enarrata  facile 
evincent* 

Hydrocephalus  igitur  chronicus  faepiffi- 
me  rachitidi*  modo  *  fpinae  bifidae*  vel  hy» 
drocephalo  externo*  conjungitur;  neque  raro 
accidit,  aquam  intra  cranium*  etiam  cerebri 
fuperficiei  incumbentem,  in  hoc  morbo  in¬ 
veniri*  Nulla  vero  hujufmodi  labe  deteda* 
eos  nonnunquam  premit,  quibus  aliarum  par¬ 
tium  adfit  hydrops*  vel  faltem  in  quibus  leu¬ 
cophlegmatia,  hydropis  feminium,  demon- 
lirat.  Neque  equidem  feminium  folummo- 
modo*  verum  etiam  ipfe  morbus  aliquando 
congenitus  effe  videtur ;  eorum  etenim  qui 
morbo  hoc  laborant,  faepe  in  ipfo  partu  ca¬ 
pita  folito  majora  effe  cernuntur. 

Utcunque  tamen  haec  fe  res  habeat*  len¬ 
tis  adeo  paflibus  utplurimum  morbus  pro¬ 
greditur,  ut  intra  cranium,  in  molem  fere 
incredibilem  diftenfum,  aquam  ad  quatuor* 
interdum  quinque,  fex,  vel  etiam  novem  li¬ 
brarum 

#  Vid.  Wepferi  obfervat.  med.  pradic.  de  affe£h 
capitis*  obfervat,  29,  pag.  56® 


DE  HYDROCEPHALO  INTERNO,  i$ 

brarum  menfuram ,  invenerint  anatomici  *  ; 
cerebri  aliquando  parte  ventriculis  incum¬ 
bente  ad  membranae  craffitudinem  extenu- 
ata.  Neque  defunt  exempla  ubi  totum  f  fe¬ 
re 

*  Vide  Vefalium  de  corporis  human.  fabric.  lib»  x. 
cap.  5-  pag.  17. 

Vide  quoque  Tulpii  obfervat.  med.  lib.  I.  cap.  24.  et 
Donald  Munro,  eflay  on  dropfy,  page  .153. 

f  Ipfiflimis  hic  verbis  hiltoriam  citare  licet,  quam 
amicus  veraciflimus,  et  chirurgus  peritus,  Guftavus 
Hume  nuperrime  e  Hublinio  mihi  tranfmiffit. 

c  The  moft  extraordinary  hydrocephalus  I  ever  iaw, 

f  was  in  the  cafe  of  — - — — ,  who  was  born  witb  a 

«  very  large  head,  but  feemed  otherwife  healthy,  in- 
4  creafed  in  ftrength,  and  grew  fat»  The  head  foon  be» 
f  came  fo  unnaturally  large,  and  the  features  fo  alter» 
e  ed,  as  to  leave  no  doubt  concerning  the  nature  o£  the 

*  difeafe  ;  the  child,  however,  increafed  in  fize,  grew 

i  .  „  .  -mT  "  '  ^  '  f 

4  ftrong  in  his  limbs,  was  fprightly,  and  took  food  j  he 
s  could  both  hear,  and  fec  well,  and  fo  continued,  without 

*  any  bodily  complaint,  to  the  age  of  eighteen  months* 

*  He  then  died  fuddenly,  without  any  convulfive  attacL 
4  On  openmg  the  cranium,  we  found  more  than  five 
4  quarts  of  very  limpid  water.  There  was  not  the 
4  fmalleft  trace  of  membrane  or  brain,  except  oppofite 

f  •  .  A*  ,  !  :  | 

3  the  orbits,  and  near  the  meatus  auditorius,  where 
|  fomething  like  medulla  flill  remained.* 

re  cerebrum  e  confpedhi  amotum  fuerit ; 
cranii  aliquando  quoque  hiant  futurae.  Hic 
loci  autem  memoriae  dignum  eft,  nulla  eo¬ 
rum  capita ,  quos  morbo  acuto  laborantes 
Whyttio  vidiffe  contigit,  vel  minime  prae¬ 
ter  folitum  grandia  fuifie. 

Ut  ad  rem  autem  redeam  ;  capitis  mole 
hac  opprefli,  per  annorum  faepe  feriem,  vi- 
tam  trahunt  aegri,  ne  ullo  quovis  e  gravi¬ 
bus  iftis  cruciati  malis,  quae  hydrocepha- 
lum  antea  depidhim  citius  ad  exitum  du¬ 
cere  folent.  Artuum  faepe  adeft  debilitas  ; 
et  cervix  capitis  ponderi  fuftinendo  vix 
par  efle  videtur ;  aliquando  tamen  ne  haecce 
quidem  debilitatis  figna  in  confpe£tum  pro¬ 
deunt ;  et,  quamvis  nonnunquam  ftupeat 
quodammodo  aeger,  faepe  mens  omnino 
illaefa  manet. 

Hinc  luce,  ni  fallor,  clarius  patet,  binos, 
eofque  admodum  diverfos,  morbos  elfe,  queis 
unica  tamen  atque  eadem  caufa  proxima, 
idemque  nomen,  vulgo  tributa  fuere. 

Haec  de  utriufque  morbi  phaenomenis. 
Ppfthac  comprobare  audebimus,  quantum 

figna,  tantum  inter  fe  difcrepare  eaufas. 
Antequam  de  pathologia  vero  loquimur^ 
pauca  de  diagnofi  proferre  decet ;  in  hac 
autem  parte,  de  eis  tantum,  quae  ad  morbum 
acutum  attinent,  agendum  eft„ 


DE  DIAGNOSI 

Morbum  hunc  ingruentem  difcernere 
haud  difficilius  quam  utile  effe  videtur ; 
quoniam  hic,  fi  alicubi,  principiis  obfta,  me* 
dico  pro  lege  firma  effe  oportet. 

In  ipfo  primo  ingreffu,  aegre  a  ventriculi 
debilis,  dentitionis,  vel  vermium  fignis,  hy- 
drocephali  hujus  phaenomena  difcernuntur; 
fi  vero  emetico  leni,  necnon  cathartico  mer* 
curiali  propinatis,  adhuc  urgeant  cephalal¬ 
gia  cum  vomitu  ;  fi  pra'eterea  lucis  quaedam 
adfit  impatientia,  et  dolor  inter  fcapulas  ae¬ 
grum  premat  ;  fi,  denique,  labem  haereditari- 
am  nobis  fufpicari  liceat,  in  propinquo  fla*- 

l  A 

re  hydrocephalum  plufquam  verifimile  efL 

C  Artuum 

Artuum  fpafmi  quoque  faepius  in  dentiti¬ 
one  et  vermibus  adfunt,  quam  illo  hydro- 
cephali  tempore*  quo  maxime  his  limilis  fit 
affedtibus. 

Morbo  aliquantulum  invalefcente,  ftra- 
bifmtts,  et  pupillarum  dilatatio,  cum  arteri¬ 
arum  pulfu  tardo  ac  fumil  inaequali,  pro 
certis  fere  hydrocep.Kalt  interni  indiciis  ha¬ 
benda  funt,  praefertim  fi  figna  jam  enu¬ 
merata  hifce  praegrefla  fuerint. 

Verfus  finem  tendente  morbo,  ftupor,  o- 
eulorum  caligo,  pulfus  frequens,  et  membro¬ 
rum  difienfiones,  lethalem  hydrocephali 
terminum  demonftrant0 


DE  CAUSIS  REMOTIS, 

v  ■ 

Satis  forfan  jampridem  de  feminio 
perfcriptum  eft,  labem  nempe  quandam 
congenitam  antea  affirmavi  pueros  ad  hy- 
drocephalum  acutum  proclives  reddere  ;  ex 
quonam  vero  fyftematis  vitio  pendeat  haecce 

diathefis, 

diathefis,  minime  fortaffe  in  aperto  erit,  e- 
tiamfi  ipfe  cerebri  ftatus,  qui  a  diatfiefi  il¬ 
ia  exoritur,  clarius  expolitus  fuerit. 

Rachitis,  vitium  cachedkum,  ferofa  ian- 
guinis  colluvies,  corporis  totius  debilitas,  et 
quaecunque  demum  pro  caufis  aliorum  ky- 
dropura  procatardieis  haberi  folent,  chro¬ 
nicae  potius,  quam  acutae  hydrocephali  fpe~ 
ciei,  ortum  praebere  videntur. 

Multa  quoque  interea,  quae  morbum 
hunc  excitare  valeant,  ponere  folent  me¬ 
dici.  Ex  his,  vafa  cerebri  lymphatica  rup*- 
ta  5  glandula  pituitaria  vel  pinealis  tumi¬ 
da;  pexfpiratio  capitis,  ve)  urina  fuppref- 
ia ;  et  denique  caput  ab  externo  percudam, 
praecipue  enumerantur. 

Quoniam  verum  argumento  a  fida  fo^* 
lummodo  fimilitudine  dedudo,  quae  hy- 
drocephalo  huic,  cum  reliquis  eft  hydro- 
pum  generibus,  innititur  eorum  fententia, 
qui  plures  has  caufas  morbum  excitare  poffe 
autumant,  neceffe  eft,  ut  morbus  ifte  acu¬ 
tus,  quem  hydrocephali  interni  nomine 
jam  defcriptus  eft,  verus  efle  hydrops  com- 

pro^ 


20  DE  HYDROCEPHALO  INTERNO. 


probetur,  priufquam,  fallaci  folummodo 
analogia  ductus,  caufas  quis  utrique  affeCtui 
communes  effe  ftatuat. 

Ex  fcriptorum  autem  auctoritate,  et  cau~ 
fae  proximae  natura, quam,  pluribus  pofthac 
argumentis,  firmare  conabor,  admodum 
verifimile  fit,  externas  capitis  percuffiones, 
quibus  infantuli  ob  aetatem  caduci  maxi- 
me  obnoxii  fint,  longe  frequentiffimam  e  fle 
caufam  excitantem  0 


DE  CAUSA  PROXIMA. 

Inter  omnes  convenit,  qui  morbo  hoc 
mortuorum  feCtionibus  verfati,  fcripta  fua 
juris  publici  fecerunt,  aquam,  calore  mi¬ 
nime  coagulandam,  nunc  intra  unum,  fae- 
pius  vero  plures  cerebri  ventriculos,  detec¬ 
tam  fuiiTe. 

Hinc,  nomine  indito,  plurimis  vifum  eft, 
humorem  hunc  a  primo  morbo  initio  fo- 
lita  majore  copia  effundi,  et  paulatim  ad 
eam  ufque  augeri  molem,  ut  admirabilem 

cerebri 

cerebri  fabricam  diruat,  et  aegri  tandem 
animam  extinguat. 

Nullus  equidem  dubito,  quin,  in  hunc 
modum,  curium  fuum  morbus  ifte  abfol- 
vat,  cui  hydrocephali  chronici  nomen  an- 
tea  impofitum  fuerit,  utpote  quem  phae¬ 
nomena  omnia  jure  hydropem  effe  evin¬ 
cant.  Verumenimvero  quum  hujufce  olim, 
et  morbi  quem  acutum  appellavimus,  figna 
parum  eadem  effe  plane  demonftratum  fu¬ 
erit,  reftat  ut  hic  loci  quantum  inter  fe 
abhorreant  eorum  caufae  quoque  indicem. 

Jampridem  obfervatum  fuit,  illos,  qui  de 
hac  re  fcripferunt,  aquam  femper  in  ce¬ 
rebri  ventriculis  vidifle.  Plurimarum  tamen 
fe&ionum  hiftorias  mihi  medicus  peritifli- 
mus  enarravit,  qui  in  hoc  morbo  tradlando 
admodum  verfabatur  ;  atque  ex  his  patet, 
aegros  interdum  mortuos  fuiffe,  antequam 
ftupor  evidenter  in  aperto  effet,  vel  faltem 
priufquam  diu  perftitiflet.  In  illis  omni¬ 
bus,  cadavere  fedio,  guttulae  tantum,  pro 
more  folito,  in  cerebri  ventriculis  aquae  in¬ 
veniebantur  $  vafa  vero  fanguifera  tam  ce¬ 
rebri 

rebri  quam  menyngum  adeo  fanguine  tur¬ 
gebant,  ut  fumma  anatomici  arte  repleta, 
nequaquam  magis  confpicua  efle  poflent» 
Ubi  autem,  ftupore  jam  premente,  et  toto 
denique  morbi  curfu  abfoluto,  penifient  ae¬ 
gri,  tum  parum  plerumque  vafa  fanguine 
fcatebant ;  aqua  vero,  ficut  reliqui  retule¬ 
runt  medici,  in  ventriculos  effufa  reperie- 
batur. 

Si  vero  iftiufmodi  ut  plurimum  fit  genus 
morbi  hujufce  acuti,  ut  fanguinis  folita 
largiore  copia  primum  vafa  cerebri  tur¬ 
geant,  et  humoris  limpidi  effufio,  pnoiem 
tantummodo  affeflum  fequatur,  cur  non 
(dicat aliquis)  fcriptores  illi,  qui  in  fe&ioni- 
bus  verfati  funt,  de  hac  caufa  mentionem 
fecerunt  ?  Huic  autem  argumento  facile  oc¬ 
currere  poffumus.  Primo  etenim  rarius  ac¬ 
cidit  aegros  eo  morbi  tempore  rapi,  quo 
culter  anatomicus,  in  fupra  relatis  cafibus, 
plethoram  illam,  abfque  effufione  detexit. 
Secundo,  admodum  mihi  verifimile  videtur, 
tale  quod  antehac  phaenomenon  fefe  medi¬ 
cis  obtuliffe  ;  qui  tamen,  cum  e  fpe  aquae 

inve*? 


i 

inveniendae  exciderent,  morbum  dein  ne¬ 
quaquam  huic  noftro  affinem  fuiffie  fenti- 
ren  t. 

Hujufmodi  exemplum  in  nofocomio  Edi- 
nenfi,  hyeme  anni  1777,  mihi  innotuit. 
Puella,  annos  circiter  quatuordecim  vel 
quindecim  nata,  fignis  quibufdam  labora¬ 
vit,  quae  pro  hydrocephali  indiciis  ab  om¬ 
nibus  habita  fuere.  Medicus  peritiffimus,  qui 
aegrae  curam  gerebat,  in  hanc  fuit  fenten*® 
tiam,  et  quae  morbo  invalefcente  adhuc 
figna  affutura  effient  fagax  praedixit ;  lig¬ 
na  adfunt,  perit  puella.  Incifo  poftea 
cadavere,  fpes  quemque  fpe&antium  fefellit ; 
nullus  enim  in  ventriculis  humor,  vel  alia 
quavis  circa  encephalon  parte,  inventus  fuit; 
vafa  vero  cerebri,  et  membranarum,  f in¬ 
guine  plurimo  turferunt. 

Dum  huic  differtationi  fcribendae  ope¬ 
ram  navarem,  accerfente  illuftriffimo  Cul- 
leno,  mihi  confpicere  licuit  incifum  juve¬ 
nis  cadaver,  qui  annos  circiter  unum  et  vi- 
ginti  natus,  propter  phthifm  imminentem, 
a  cibo  animali,  anno  mortem  praeeunte, 


omni- 

omnino  abftinuerat,  paucis  antequam  gravi¬ 
ore  quovis  figno  correptus  eft  diebus,  ver¬ 
tigo  et  tinnitus  aurium  laepe  eum  tenta- 
vere,  quae  tamen  ftatim  fere  evanuere. 
Vigefimo  tandem  ante  obitum  die,  juvenem 
hunc  cephalalgia  et  paralylis  figna  quae¬ 
dam  corripuere  ;  morbo  invalefcente,  hy- 
drocephalum  adeffe  fagaciffimus  enuncia- 
vit  Cullenus,  qui  tunc  temporis  aegri  cu¬ 
ram  gerebat.  Mortuo  demum  juvene,  ce¬ 
rebrum  oculis  noftris  fubjedtum  fuit.  Vafa 
omnia  praeter  modum  fanguine  fcatebant. 
et  hinc  illinc  piae  matris  fuperficies  cruf- 
tula  inflammatoria  obduci  videbatur  ;  ven¬ 
triculis  patefadris,  aqua  parum  coagulabilis, 
ad  duarum  unciarum  menfuram  ibi  inve¬ 
niebatur  ;  nihil  vitii  in  alia  quavis  cerebri 
parte  dete£fo. 

Eodem  fere  tempore,  mihi  aegri  annos  no¬ 
vem  nati  hiftoriam  enarravit  amicus  qui¬ 
dam  verax  ;  per  hebdomadas  circiter  tres 
puer  fignis  laboraverat,  quae  hydrocepha- 
lum  adeffe  teftata  funt ;  occidit  tandem  ae¬ 
ger,  et,  fe&o  capite,  aqua  in  ventriculos  effu- 

fa 


DE  HYDROCEPHALO  INTERNO,  25 

Ia  inveniebatur  ;  tanta  autem  plethora,  vel 
etiam  inflammationis  indicia,  affuere,  ut  in 
pluribus  locis  morbide  pia  mater  durae 
adhaeret. 

Pro  ejufdem  plethorae  tefUmonio  habe** 
rem,  quod  Whyttius  e  naribus  cujufdam 
morbo  hoc  laborantis  bis  terve  fanguinem 

*  1 

fluxifle  videret. 

Ex  his  itaque  rebus  patet,  in  quibufdam 
cafibus  aquae  in  ventriculos  eflulioni  ortum 
praebere  fanguineam  cerebri  plethoram  5 
eodem  fere  modo  quo  peripneumonia,  et 
interdum  afthma,  hydrothoracis  fiunt  cau« 
fae. 

Et  fi  in  animo  quidem  variam  et  muta¬ 
bilem  volvamus  fignorum  feriem,  quae  fe 
in  hydrocephalo  acuto  oftendunt,  et  quae 
vix  alio  explicari  poflunt  modo,  libentius 
forfan  in  fententiam  ibimus,  morbum  if- 
tum,  quem  jure  acutum  Whyttius,  et  poft 
illum  reliqui  depinxerunt  auftores,  iem- 
per  fere  a  ftatu  tali  capitis  plethorico  ini¬ 
tium  capere, 

D  Hinc 

Hinc  etenim  intelligere  poflumus,  cur 
oculi  (ficut  in  febribus  accidit,  ubi  nimio 
verfus  cerebrum  impetu  fanguis  propelli¬ 
tur,)  lucis  111  mulum  nequeant  pati ;  hinc 
febris,  incipiente  morbo,  caufa  in  propatulo 
eft  ;  et  febris  demum  curfu  abfoluto,  eo 
forfan  tempore  arteriarum  pulfus  tam  vi 
quam  frequentia  languere  incipiunt  ;  eo 
ftupor  inftat ;  quo  aquae  efFufione  pletho- 
ram  fanguineam  excipiente,  jam  abfit  ni-* 
inis  fa  rigui  ni  s  ftimulus,  et  vi  tantum  me¬ 
chanica  cerebrum  premat  aqua. 

A  morborum  enim  hiftoriis  fupra  tradi¬ 
tis  patet,  aquam  (ut  in  hydrocephalo  chro¬ 
nico  faepe  accidit)  diu  intra  cerebri  ventri¬ 
culos  ftagnare  poffe,  nullo  quovis  ex  eis 
fignis,  quae  morbi  acuti  indicia  fint,  ae¬ 
grum  premente.  Neque  equidem  omnino 
explicandum  elTe  cenfeo,  quomodo  aqua 
puriffima,  et  ftimuli  cujufque  chemici  im¬ 
munis,  ab  initio  effufa,  et  mole  paulatim 
au&a,  donec  aegrum  interimat,  mirabilia 
illa  hydrocephali  acuti  figna  exhibere 
queat,  quae  ne  minimam  prae  fe  fpeciem 

ferant 

ferant  effeftuum  ab  unica,  fimplici,  et  pau- 
latim  ingravefcente  caufa,  profluentium. 

Facile  vero  credendum  eft,  au£him  fan- 
guinis  in  cerebro  impetum,  arteriarum 
pofle  pulfus  citatiores,  oculos  lucis  impati¬ 
entes  reddere?  calorem  capitis  augere,  et 
cephalalgiae  demum,  feroci  interdum  deli¬ 
rio,  ortum  praebere  ;  quoniam  nunquam 
fere  his  noq.  ftipata  fignis  adfit  phrenitis, 
vel  alter  quivis  morbus,  in  quo  incephali 
vafa  fanguine  praeter  folitum  fcateant. 

Ex  hinc  longe  apoplexiae,  quam  hydro¬ 
pi,  fimilior  morbus  de  quo  fcribitur  evadit ; 
haud  vero  difficilius  explicatu  eft,  cur 
iftius  morbi  phaenomena  non  prorfus  ea¬ 
dem  fint,  quae  in  vera  apoplexia  fe  offen¬ 
dant,  quam  fi  aliquis  rationem  reddere  vel¬ 
let,  propter  quam  eadem  fere  caufa,  vis, 
fcilicet,  cerebrum  premens,  effe&us  adeo 
fibi  diverfos  edat,  quantum  inter  fe  difcre- 
pant  apoplexia,  paralyfis,  epilepfia,  catalep- 
fia,  hydrocephalus,  mania,  delirium,  ce¬ 
phalalgia,  &  c. 


Ne- 

Nequaquam  autem  vero  -abfimile  effe 
videtur,  ftimulis  admotis,  vel  vi  quavis  pre¬ 
mente,  infantulorum  minus  fenfile  effe  ce¬ 
rebrum,  quam  annis  poftea  invalefcentibus 
evadat.  Neque  enim  dubio  locus  eft,  quin 
ad  hunc  modum  fe  res  habeat,  cum  primo  in 
lucem  foetus  edatur ;  partus  enim  tempore, 
cranii  oflibus  fibi  invicem  incumbentibus, 
vi  tali,  nec  non  impune,  foetus  cerebrum 
comprimatur  necefte  eft,  quae  adulti  cujuf? 
vis  cerebri  admota  mortem  citius  afferret. 
Si  praeterea  in  animo  volvamus  quam  pau¬ 
ca.  quam  obfcura  id  aetatis  fint  mentis 
munera,  quae  a  debito  fenforii  robore 
quodammodo  pendere  videntur,  haud  for- 
fan  abs  re  erit  ut  fufpicemur,  parum  ejuf- 
dem  in  infantium  ac  adultorum  fyftemate 
momenti  efle  cerebrum.  Hoc  nobis  dato, 
facile  intelligendum  erit,  cur  infans  diu  ad¬ 
huc  fuperftes  talem  cerebri  plethoram  per¬ 
ferre  poftit,  quae  adulto  homini  apoplexi¬ 
am  et  mortem  improv-ifam  ftrueret. 

Si  denique,  rebus  accuratius  perpenfis, 
caufa  jam  allata  femper  fere  valuifle  inve¬ 
nietur, 

nietur,  morbum  fortafle,  de  quo  pauca 
haec  fcribere  conatus  fum,  jure  licebit  apo-* 
plexiam  infantilem  appellare  ;  hydroce- 
phali  interni  nomine,  chronico  illi  affedui 
folum  indito,  quem  eunda  caeteris  hydro¬ 
pis  generibus  confimilem  effe  evincunt. 

Confitendum  eft  tamen,  hancce  theoriam 
tenui  adhuc  fundamento  inniti  ;  plurium 
defunt  fedionum  hiftoriae,  necnon  alia 
multa,  quae  nobis  peritorum  pofthac  prae¬ 
bebit  audoritas  ;  hinc  nempe  momenti  quid 
fententiae  noftrae  accedet,  fi  eos  quos  ipfos, 
vel  quorum  germanos,  tenerrimis  annis 
morbus  hicce  corripuerit,  aetate  jam  pro- 
vediore  apoplexia  vel  paralyfi  tentari  com¬ 
perietur. 

Antequam  huic  diflertationis  parti  finis 
imponatur,  neceffe  eft  ut  de  aliis  quibuf- 
dam  phaenomenis  mentio  fiat,  quae  in  ca¬ 
daveribus  fefe  medicis  obtulerunt. 

Celeberrimus  Whytt  intra  thalamum 
nervi  optici  dextri  tumorem  detexit,  mag¬ 
nitudine  vix  ab  ovo  gallinaceo  abluden¬ 
tem,  intus  duriufculum,  colore  fubluteunu 

De' 

De  eorum  quoque  fedionibus  locutus,  quos 
liydrocephalus  rapuerat,  fimilem  fere  tu¬ 
morem  bis  in  cerebello  fe  vidifTe,  me  certi¬ 
orem  fecit  Gregorius  junior,  qui,  patre  ad¬ 
modum  dignus,  medicinam  theoreticam 
praeledionibus  fuis  ornat  *.  Monro,  rei  a- 
natomicae  profelfor  egregius,  et  cum  illo 
Petit  f,  in  hujufmodi  cadaveribus  faepilli- 
me  glandulam  pituitariam,  vel  pinealem, 
praeter  folitum  tumidam  videre.  Hydroce^ 
phalo  laborantem  ipfe  puerum  vidi,  cui 
glandulae  cervicales  mirum  in  modum  tu¬ 
muerunt. 

Utrumne  tamen  ex  his  omnibus  quid¬ 
quam  in  caufa  morbi  revera  fuerit,  necne 
potius  pro  illius  effedibus  haec  habenda  fint, 
adhuc,  ni  fallor,  dubium  maneat  necefie 
eft,  dum  cerebri  phyfiologia,  et  cujufque  ex 
partibus  fuis  munus,  penitus  nos  lateant. 
Hoc  tantum  pro  certo  novimus,  rariufcule, 
pro  aegrorum  numero,  quos  enecat  hicce 

morbus, 

#  Vide  Praelediones. 

f  Academ.  des  fciences,  1718,  Mem.  pag.  12I0 

in  orbus,  vitia  hujufce  generis  in  cadavere 
confpici. 

De  fymptomatum  quorundam  caufis,  fe- 
meiologia  jamdudiim  adeo  fefe  prioribus 
partibus  neceflario  intexuit,  ut  plurima  re-* 
petenda  effent,  fi  cujufcunque  figni  caufam 
ad  amuffim  nunc  indagare  vellem ;  operae 
tamen  pretium  erit,  fummatim  hic  loci  at- 
tingere,  quae  jam  fufius  ad  praecipua  figna 
exponenda  didta  funt* 

Primo  igitur,  quaecunque  caufa  fuerit  re¬ 
mota,  vel  corporis  conformatio,  nimius  ca¬ 
piti  admotus  calor,  vel  denique  vitium  ali¬ 
quod  a  percufTo  capite  ortum,  inufitato 
verfus  verticem  impetu  fanguis  moveri  vi¬ 
detur  ;  hinc  vomitus,  qui  a  confortio  mira¬ 
bili  ventriculum  inter  atque  cerebrum  ori¬ 
tur  ;  hinc  cephalalgia,  calor  corporis  uni- 
verfi,  praefertim  vero  circa  caput  au&us ; 
pulfus  quoque  hinc  arteriarum  citati  ;  hinc 
vigilia,  ut  in  phrenitide,  et  delirium  ali¬ 
quando  ferox.  Lumen  quoque  oculi  refu¬ 
giunt,  quod  retinae  vafa  nimio,  prout  intra 
cratlium  le  res  habeant,  fanguine  fcateant. 
'i  Poft 

Poft  dies  aliquot,  fanguinis  rubri  conge- 
ftio  imminui  videtur,  quoniam  (igna  fere 
omnia,  quae  pyrexiam  indicarent,  magno¬ 
pere  mitefcant.  Eodem  vero  tempore  quo 
languet  pyrexia,  et  fanguinis  rubri  fti mu¬ 
lus  deefle  videtur,  ea  fefe  oftendere  incipi¬ 
unt  Tigna,  quae  cerebrum  vi  infolita  com¬ 
primi  indicant ;  tunc  temporis  verifimile  eft, 
aquam  primo  in  ventriculos  effundi.  In  il¬ 
los  autem  potius  quam  ad  externam  cere¬ 
bri  fuperficiem  effunditur,  quia  femper  ali¬ 
quantulo  humoris  in  ventriculis  invento,  ibi 
vafa  ofculis  fmt  dehifcentibus  neceffe  eft ; 
per  has  itaque  facilius  vias  effluet  aqua, 
cum  morbida  diftentio  vafa  demum  laxiora 
reddiderit.  In  ventriculis  praeterea  Titus  eft 
plexus  choroidaeus,  cujus  laxa  et  pendu¬ 
la  quafi  vafa  vi  facilius  fluidorum  cedent, 
quam  quae  firmiora  fmt. 

Effufus  autem  humor  cerebrum  undequa- 
que  premit,  et  illius,  quaecunque  fint,  mu¬ 
neribus  obftat ;  hinc  univerfae  corporis  at¬ 
que  animi  languent  vires  ;  caligant  denique 
oculi,  quia  humor,  thalamis  nervorum  opti¬ 


corum 

eorum  incumbens,  eo  modo  nervos  ipfos  com¬ 
primit,  atque  ideo  oculorum  vifus  abolef- 
cit,  prout  alia  quaevis  in  corpore  pars  tor¬ 
pet,  utcunque  nervus  verfus  illam  partem 
tendens  magnopere  comprimatur. 

Poftrema,  denique,  quae  morbi  obfervan- 
da  eft  mutatio,  cum  arteriarum  pulfus  fre¬ 
quentes  admodum  et  debiles  fiant,  et  mem¬ 
brorum  diftentiones  miferum  torqueant,  pa¬ 
rum  morbo  huic,  vel  caufae  ejus,  propria 
efle  videtur  ;  fi  milia  enim  fub  finem  febri¬ 
um  aliorumque  affediuum  fe  oftendunt,  et, 
corporis  tandem  viribus  confectis,  ad  ulti- 

i.  V  . 

ma  jam  ventum  effe  teftantun 

Praeter  figna  haec,  quae  morbum  praeci¬ 
pue  indicant,  alia  quaedam  manent,  quae 
explicatu  digna  exiftimari  polfunt  5  denti¬ 
bus,  fcilicet,  frendunt  nonnunquam,  et  na- 
fum  digitis  carpere  folent  aegri,  illorum 
more,  qui  vermibus  torquentur.  Quando¬ 
quidem  vero  faepifiime  vermes  eorum  in- 
teftinis  inhaereant,  qui  hydrocephalo  labo¬ 
rant,  nunquam  forfan  figna,  de  quibus  a- 
gitur,  invenientur,  nifi  cum  ab  ipfis  vermi™ 

E  bus 

bus  ortum  trahant.  Nullo,  me  fateor,  ratio- 
cimo  caufam  macularum  rubrarum  expo¬ 
nere  poffe,  quae  per  varias  corporis  partes 
fpargi  interdum  obfervatae  fuerunt. 


DE  PROGNOSE 

Perle£tis  eis  quae  de  hydrocephalo  in¬ 
terno  fcripferunt  medici,  nemo  eft  quin  pro 
comperto  habebit,  magnopere  periclitari 
quem  morbus  ifte  premat.  Ut  plurimum 
vero  affirmari  licet,  quo  diutius  perftiterit, 

#  v  '  y 

eo  majus  mortis  periculum  fubeffe. 

Si  ftupor  et  coma  denique  adfit,  multo 

V 

periculofius  eft,  quam  fi,  hifce  abfenti- 
bus,  diu  etiam  quae  praemifta  fuere  manfif- 
fent.  Minime  tamen  defunt  exempla,  ubi, 
ftupore  urgente,  fuperftites  fuerint  aegri. 
Queis  vero  arteriarum  pulfus  debiles  et  fre- 
quentiffimi  fiant,  et  fimul  artus  convellan¬ 
tur,  citius  pereundum  eft. 


DE 

DE  CURATIONE  MORBI. 

) 

?  ,  ,  *  2  ; 

Quum  faepius  dolerem  arte  medica  invic¬ 
tum  fere  hydrocephalum  graffari,  nihil  for- 
fan  momenti  de  curatione  proferre  potero3 
cili  paucos  tantum  illo  laborantes,  ne  li¬ 
num  quidem  fuperflitem  vidiffe  contige¬ 
rit.  Ex  aliorum  tamen  audloritate,  quae 
maxime  profecerunt  remedia,  vel  quae 
profutura  videntur,  ordine  quodam  enume¬ 
rare  conabon 

Primo  igitur  initio,  cum  de  morbi  adhuc 
natura  dubitetur,  tutiffimum  erit  emeticum^ 
necnon  catharticum  valentius,  propinare  ; 
utpote  quae  felici  eventu  exhiberi  poffint, 
fi  vel  vermibus  inteflina,  vel  fordibus  ven¬ 
triculus,  gravantur;  et,  fi  vere  hydrocepha- 
lus  inflat,  minime  curationi  medicamenta 
haecce  obflent.  Quod  ad  cathartica  vero 
attinet,  reliquis  praeflare  hic  videtur  mercu¬ 
rius  dulcis,  pro  viribus  repetitus  ;  quoniam 
vermibus,  fi  adfint,  expellendis  idoneus  eft ; 

et 

et  fi  hydrocephalus  urgeat  triplicem  faepe 
cathartici  dofem,ad  alvum  liquandam,  mor¬ 
bus  ifte  defiderat,  Remediis  tamen  hifce 
adhibitis,  vermes  per  deje&iones  eliminati 
minime  pro  indicio  habendi  funt,  ex  his 
omnino  morbum  pependiffe,  nifi  mala,  quae 
aegrum  gravarent,  expullis  vermibus,  mitef- 
cant  :  Si  etenim,  pera&o  cathartici  necnon 
emetici  munere,  adhuc  maneant  capitis 
dolor,  vomitio,  et  reliqua  quae,  de  diagnofi 
locutus,  pro  certis  fere  hydrocephali  notis 
recenfui  ;  tum  curationis  confilium  (dum 
intra  canales  fuos  fluida  cohibeantur)  ad 
morbidam  illam  cerebri  plethoram  amoven¬ 
dam  dirigi  debet,  quam  plurima  veram  mor¬ 
bi  incipientis  caufam  effe  evincunt. 

Id  efficiendum  eft, 

I.  Sanguine  detra&o. 

II.  Datis  catharticis. 

III.  Veficatoriis  capiti  appofitis. 

IV.  Setaceis  juxta  verticem  immiffis. 

V.  Capitis  fitu  idoneo. 

VI.  Frigore  forfan  capiti  admoto. 

VII.  Adhibito  pediluvio. 


I 

I.  quod  ad  fanguinis  detradionem  atti¬ 
net,  probe  Celfus  monuit,  c  minus  inter- 
c  efle,  quid  in  corpore  intus  geratur,  quam 
1  quae  fint  vires.’  Cum  igitur  aetas  infanti¬ 
lis  aegre  auxilii  genus  hoc  fuftinere  valeat» 
et  praeterea  per  morbi  ipfms  curfum,  cor¬ 
poris  vires  admodum  extenuantur  ;  ob  has 
canfas,  cum  morbus  aegrum  corripuerit,  a 
nimia  fanguinis  detradione  abftinendum 
eft.  Feliciore  multo  eventu  igitur,  a  tempo¬ 
ribus,  quae  prope  mali  fint  fedem,  ope  cu¬ 
curbitularum  vel  hirudinum,  emittitur  ian- 
guis,  quam  fi  e  brachio  educatur ;  fi  vero 
largiorem  defiderat  detradionem  morbi  ve¬ 
hementia,  atque  aegri  vires  patiantur,  feda 
vena  jugulari,  cum  frudu,  ni  fallor,  mitten¬ 
dus  eft  fanguis.  Anne  hic  licet  arteriam 
temporalem  incidere  ? 

II.  Catharticorum  ufum,  faeviente  hoc 
morbo,  eunda  indicant,  nifi  fponte,  ficut 

1 

nonnunquam  accidit,  alvus  fluat.  Antea 
quidem  obfervatum  eft,  non  nifi  valendo- 
ribus  catharticis,  vel  mitiorum  largis  admo¬ 
dum  dofibus  exhibitis,  in  hydrocephalo  de- 


jici  ; 

jici ;  quoniam  vero  nunc  temporis  vomitio 
utplurimum  adfit,  ad  ea  medicamenta  con¬ 
fugiendum  eft,  quae  naufeam  quam  minime 
cient  ;  hujufmodi  remedium  fe  inveniffie 
affirmat  celeberrimus  Gregorius,  fenior,  fo- 
lutionem  falis  Glauberi,  cui  cremoris  tartari 
portio  quadam  adjeda  fuit. 

III.  Veficatoria  ex  eo  praecipue  hic  loci 
auxilio  eveniunt,  quod  humoris  copiam  e 
parte  veficata  eliciant  ;  ob  hanc  caufam, 
toti  fere  capiti  imponenda  furit;  et,  cuticula 
remota,  partes  quaedam  ope  unguenti  epiffi 
paftici  adeo  curandae  funt,  ut  ulcera  diu 
trahantur.  Cullenus,  jure  celeberrimus,  in 
praeledionibus  fuis  clinicis,  hiftoriam  aegri 
narrat,  qui  veficatoriis  ad  hunc  modiim  im- 
pofitis  a  morbo  hoc  convaluit ;  haud  pari 
tamen  cum  eventu  medicinam  hanc  illuftris 
ille  medicus  poftea  adhibuiffe  confitetur  ; 
quod  tamen  unquam  profuifle  notum  eft, 
in  morbo  tam  lethali,  auxilium,  id  medicum 
experiri  decet. 

IV.  Setacea,  fi  fub  locum  affcdum  immit¬ 
tantur,  cum  primum  morbus  in  aperto  fit; 

humorem 

humorem  detrahendo*  poft  dies  quofdam 
levamen  afferre  poffunt. 

V.  Is  capitis  fitus  effe  debet,  ut,  vertice 
fuffulcita,  fanguinis  verfum  cerebrum  fluxui 
pondus  fuum  quam  maxime  obftet. 

VI.  Quandoquidem  felici  cum  eventu 
frigus  in  phrenitide  capiti  admoveatur, 
nonne  hic  etiam  de  eo  periculum  facere  li¬ 
cebit  ? 

VII.  I11  phrenitide  equidem,  cujus  caufa 
a  morbi  noftri  vix  multum  abhorret,  pro 
auxilio  ancipiti  pediluvium  inter  medicos 
habetur  :  Quoniam  vero  in  febribus,  ubi 
capitis  dolor  et  vigilia  aegrum  vexant,  le¬ 
vamen  affert,  magnopere  illud  hydroce- 
phalus  defiderare  videtur,  quando  doloris 
et  vigiliae  lenimen  admodum  exoptantur. 

Ob  eandem  fere  caufam,  ad  opium  for- 
fan  confugere  liceat,  fi  modo  febris  non 
fit  vehemens. 

Haec  de  primo  curfus  ftadio  ;  quando 
autem  arteriarum  tandem  pulfus  tardiores 
eveniant,  et  reliqua  adfint,  quae,  ut  antea 
expofitum  eft,  humorem  jam  e  vafis  turgi¬ 
dis 

dis  et  laxatis  effundi  teftantur,  pro  vero 
dehinc  hydrope  morbus  habendus  eft,  et 
fummis  viribus  contendendum  eft,  ut  aqua 
intra  ventriculos  ftagnans  amoveatur. 

Ad  aquam  e  ventriculis  amovendam, 
praeter  cathartica  et  veficatoria  antea  coi- 
laudata,  auxilio  fortaffe  medicamenta  forent 
diuretica.  Sub  hoc  nomine  plurima  incer¬ 
tae  admodum  virtutis  exhiberi  folent.  In 
omni  hydropis  genere,  folutionem  cremoris 
tartari  collaudat  celeberrimus  Home  ;  fpi- 
ritum  nitri  dulcem  alii  quidam,  prae  reli¬ 
quis,  commendant» 

Quibus  tamen  praecipue  nunc  temporis 
fidendum  eft,  funt  quae  ftimulo  fuo  ab  for- 
bentimn  vires  excitent  ;  hujufmodi  idus 
videtur  effe  eledricus. 

Ex  omnibus  vero,  quae  effedum  hunc  e- 
dant,  fingularem  habere  virtutem  mercuri¬ 
us  deprehenditur.  Non  defunt  exempla  hy¬ 
dropis  cujufcunque  fere  generis  ope  medi¬ 
camenti  iftius  depulfi ;  et,  e  paucis  qui  ab 
hydrocephalo  interno  convaluiffe  noti  funt, 
memoria  dignum  eft,  longe  eorum  pluri- 

mis, 

mis,  quorum  mihi  innotuerint  Inftoriae, 
mercurium  fub  formula  quadam  propina- 
tum  fuifle.  Prima  vero  hujufce  remedii 
laus  ex  eo  oritur,  quod  feliciffimo  eventu 
Dodores  Percival  et  Dobfon  aegros  ptares, 
quos  morbus  hicce  ad  orcum  fere  arripue¬ 
rat  delibuto  capite  unguenti  mercuriali, 
curavere  ;  utrum  tamen  exinde  nobis  ipera- 
re  liceat,  truci  huic  morbo  remedium  tan¬ 
dem  inventum  efle,  in  dubio  adhuc  reftat* 
Praeter  medicamenta  quae  jam  recenfup 
hiftoriam  mihi  peritiflimus  enarravit  medi¬ 
cus,  aegri  qui,  hydrocephalo  laborans,  ftu- 
pore  jam  gravatus  eft,  et  tamen  ad  fanita- 
tem  perdudus  fuit,  poftquam  largis  quibuf» 
dam  florum  zinci  doflbus  devoratis,  infignem 
urinae  copiam  expuliflet. 

Tempus  omnino  tererem  de  cranii  per¬ 
foratione  loquendo,  quam  inepte  admodum 
nonnulli  commendant., 

His  quae  de  morbi  hujus  curatione  edif- 
cere  potui  fubj icere  liceat,  facilius  effe  ve- 

F  nienti 

#  Vide  Med.  Comment.  vol.  vi.  pag.  249.  et  zz^ 

nienti  huic  occurrere,  quam  eum  depellere. 
Quod  ad  eos  attinet,  qui  vitio  haereditario 
laborare  innotefcant,  optima  conftat  pro- 
phylaxis  in  exercitatione  modica  adhibenda* 
et  fonticulis  prope  verticem  inferendis,  fic 
ut  ulcus  non  fanetur,  donec  elapfa  fuerit 
aetas  quae  morbo  maxime  obnoxia  eft. 

Hoc  modo  pueros  celeb.  Gregorius  Pater 
hydrocephali  immunes  evafiffe  vidit,  quo¬ 
rum  parentes,  omifla  hac  prophylaxi,  mor¬ 
bus  ifte  filiis  quibufdam  orbaverat. 


F  I  N  I  &. 

